**แผนการจัดการเรียนรู้**

 **กลุ่มสาระการเรียนรู้** ภาษาต่างประเทศ **ชั้น** ประถมศึกษาปีที่ 4  **หน่อยการเรียนรู้ Present Simple Tense** เวลา 2 ช.ม.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. มาตรฐานการเรียนรู้/ตัวชี้วัด**

**สาระที่ 1 ภาษาเพื่อการสื่อสาร**

#### มาตรฐาน ต 1.1 เข้าใจและตีความเรื่องที่ฟังและอ่านจากสื่อประเภทต่างๆ และแสดงความคิดเห็น

#### อย่างมีเหตุผล

 ตัวชี้วัด 2. อ่านออกเสียงคำ สะกดคำ อ่านกลุ่มคำ ประโยค ข้อความง่ายๆ และบทพูด
 เข้าจังหวะถูกต้องตามหลักการอ่าน

 3. เลือก/ระบุภาพ หรือสัญลักษณ์ หรือเครื่องหมาย ตรงตามความหมายของประโยคและข้อความสั้นๆ ที่ฟังหรืออ่าน

 4. ตอบคำถามจากการฟังและอ่านประโยค บทสนทนา และนิทานง่ายๆ

**มาตรฐาน ต 1.2 มีทักษะการสื่อสารทางภาษาในการแลกเปลี่ยนข้อมูลข่าวสาร แสดงความรู้สึกและ**

**ความคิดเห็นอย่างมีประสิทธิภาพ**

ตัวชี้วัด 4. พูด/เขียนเพื่อขอและให้ข้อมูลเกี่ยวกับตนเอง เพื่อน และครอบครัว

5. พูดแสดงความรู้สึกของตนเองเกี่ยวกับเรื่องต่างๆ ใกล้ตัว และกิจกรรมต่างๆ

 ตามแบบที่ฟัง

**มาตรฐาน ต 1.3 นำเสนอข้อมูลข่าวสาร ความคิดรวบยอด และความคิดเห็นในเรื่องต่างๆ โดยการพูดและ**

 **การเขียน**

ตัวชี้วัด 1. พูด/เขียนให้ข้อมูลเกี่ยวกับตนเองและเรื่องใกล้ตัว

2. พูด/วาดภาพแสดงความสัมพันธ์ของสิ่งต่างๆ ใกล้ตัวตามที่ฟังหรืออ่าน

**สาระที่ 2 ภาษาและวัฒนธรรม**

**มาตรฐาน ต 2.1 เข้าใจความสัมพันธ์ระหว่างภาษากับวัฒนธรรมของเจ้าของภาษา และนำไปใช้ได้**

**อย่างเหมาะสมกับกาลเทศะ**

ตัวชี้วัด 3. เข้าร่วมกิจกรรมทางภาษาและวัฒนธรรมที่เหมาะกับวัย

**มาตรฐาน ต 2.2 เข้าใจความเหมือนและความแตกต่างระหว่างภาษาและวัฒนธรรมของเจ้าของภาษากับ**

 **ภาษาและวัฒนธรรมไทย และนำมาใช้อย่างถูกต้องและเหมาะสม**

ตัวชี้วัด 1. บอกความแตกต่างของเสียงตัวอักษร คำ กลุ่มคำ ประโยค และข้อความของ

 ภาษาต่างประเทศและภาษาไทย

**สาระที่ 4 ภาษากับความสัมพันธ์กับชุมชนและโลก**

**มาตรฐาน ต 4.1 ใช้ภาษาต่างประเทศในสถานการณ์ต่างๆ ทั้งในสถานศึกษา ชุมชน และสังคม**

ตัวชี้วัด 1. ฟังและพูด/อ่านในสถานการณ์ที่เกิดขึ้นในห้องเรียนและสถานศึกษา

**มาตรฐาน ต 4.2 ใช้ภาษาต่างประเทศเป็นเครื่องมือพื้นฐานในการศึกษาต่อ การประกอบอาชีพ และ**

**การแลกเปลี่ยนเรียนรู้กับสังคมโลก**

ตัวชี้วัด 1. ใช้ภาษาต่างประเทศในการสืบค้นและรวบรวมข้อมูลต่างๆ

**2.** **สาระสำคัญ**

 การเรียนรู้คำศัพท์เกี่ยวกับวิชาและห้องเรียนในโรงเรียน การใช้ Present Simple Tense และ

การออกเสียงคำศัพท์ที่ลงท้ายด้วยเสียง /l/ ทำให้ผู้เรียนสามารถพูดและเขียนเกี่ยวกับวิชาที่ชอบ วิชาและห้องที่เรียนได้ ซึ่งเป็นการเรียนรู้ภาษาอังกฤษเพื่อนำไปใช้สื่อสารในชีวิตประจำวัน

**3.จุดประสงค์การเรียนรู้**

- ออกเสียง สะกดคำ และระบุภาพ/บอกความหมายคำศัพท์เกี่ยวกับวิชาที่เรียนและห้องเรียนได้

 - พูดและเขียนเพื่อขอและให้ข้อมูลเกี่ยวกับวิชาที่เรียนได้

 - พูดแสดงความรู้สึกเกี่ยวกับวิชาที่เรียนได้

 - อ่านออกเสียงคำศัพท์ที่ลงท้ายด้วย /l/ ได้

 - ใช้ Present Simple Tense ได้ถูกต้อง

 - เล่นเกมภาษาอังกฤษที่กำหนดได้

**4. สาระการเรียนรู้**

 - กลุ่มคำ ประโยคเดี่ยว และความหมายเกี่ยวกับตนเองและโรงเรียน

 - ประโยค บทสนทนา และเนื้อเรื่องสั้นๆ ที่มีภาพประกอบ

 - คำศัพท์และประโยคที่ใช้ขอและให้ข้อมูลเกี่ยวกับตนเอง สิ่งใกล้ตัว และเพื่อน เช่น

 **A:** What is your favourite subject?  **B:** My favourite subject is English.

 **A:** What has she got on Monday at 11.00? **B:** She’s got maths.

 - คำและประโยคที่ใช้แสดงความรู้สึกชอบหรือไม่ชอบเกี่ยวกับวิชาที่เรียน พร้อมทั้งให้

 เหตุผลสั้นๆ ประกอบ เช่น

 He/She likes …..… . He/She doesn’t like…..… . I like …..… because …….. .

 - ประโยคและข้อความที่ใช้ในการพูดให้ข้อมูลเกี่ยวกับตนเอง

 - กิจกรรมทางภาษาและวัฒนธรรม เช่น การเล่นเกม

 - ความแตกต่างของเสียงตัวอักษรของภาษาต่างประเทศและภาษาไทย

 - การใช้ภาษาในการฟัง/พูดในสถานการณ์ที่เกิดขึ้นในห้องเรียน

 - Present Simple Tense

 - Pronunciation: final sound /l/

**5. สมรรถนะสำคัญของผู้เรียน**

 **5.1 ความสามารถในการสื่อสาร**

 **5.2 ความสามารถในการคิด**

- การคิดวิเคราะห์

**6. คุณลักษณะอันพึงประสงค์**

 - ซื่อสัตย์สุจริต

 - มุ่งมั่นในการทำงาน

 - มีจิตสาธารณะ

**7. ชิ้นงาน/ภาระงาน**

-ใบความรู้

 -คำศัพท์จากบัตรคำ

 -แบบฝึกหัดที่กำหนดให้

**8. กิจกรรมการเรียนรู้**

 **8.1 ชั่วโมงที่ 1**

**ขั้นกิจกรรมนำสู่การเรียน**

1. ครูทักทายนักเรียนในห้องเรียน และนักเรียนทักทายครูโดยพร้อมเพรียงกัน
2. ครูชูกีตาร์ (ของจริงหรือรูปภาพ) และทำท่าเล่นดนตรี แล้วถามนักเรียนคนหนึ่งว่า

**Teacher:** I like to learn music.

 What about you? What do you like?

**Somjai:**  I like English.

**Teacher:** Very good!

 ครูสุ่มถามนักเรียนคนอื่นๆ อีก 4-5 คน เกี่ยวกับวิชาที่นักเรียนชอบ

1. นักเรียนเปิด***หนังสือเรียน หน้า 4 ข้อ 1 What can you see?*** เพื่อดูภาพห้องต่างๆ ภายในโรงเรียน แล้วตอบคำถามของครูว่าเห็นห้องอะไรบ้าง และเห็นอะไรในห้องเหล่านี้

**Teacher:** What do you see in this school?

**Students:** (ช่วยกันตอบ) books, library, lab, blackboard, piano, violin,

basketball, ball, desk, etc.

 ครูเฉลยโดยการชี้นิ้วไปตามห้องต่างๆ ในรูป และพูดว่า

**Teacher:** There are many rooms in our school: library, science lab, maths room, art room, music room, and gym. (ชี้นิ้วตามภาพ)

 ครูเขียนคำศัพท์เกี่ยวกับห้องเรียนต่างๆ บนกระดาน และอ่านออกเสียงให้นักเรียนฟังและอ่าน ออกเสียงตาม

1. นักเรียนอ่านออกเสียงคำที่กำหนดให้ ใน***หนังสือเรียน หน้า 4 ข้อ 2*** ***Read, look and find.*** พร้อมๆ กัน แล้วช่วยกันบอกความหมาย จากนั้นให้นักเรียนหาคำศัพท์เหล่านี้จากภาพ แล้วให้นักเรียนบอกว่าภาพเหล่านี้อยู่ที่ใด ครูคอยช่วยเหลือและตรวจสอบความถูกต้อง

1 ball - in the gym

2 books - in the library

3 piano - in the music room

4 painting - in the art room

5 desk - in the classroom

ครูถามนักเรียนว่าคำศัพท์เหล่านี้เกี่ยวข้องกับตัวเราอย่างไร นักเรียนช่วยกันคิด จนได้คำตอบว่าเกี่ยวกับกิจวัตรประจำวันที่เราต้องทำหรือพบเป็นประจำสม่ำเสมอ

**ขั้นกิจกรรมพัฒนาการเรียนรู้**

1. นักเรียนดูภาพวิชาต่างๆ ใน Word box ใน***หนังสือเรียน หน้า 5 ข้อ 1 Listen, point and repeat.***  แล้วให้นักเรียนบอกครูว่า ภาพที่นักเรียนเห็นคือวิชาอะไรในภาษาไทย จากนั้นครูเปิด CD/track 2 ให้นักเรียนฟัง 1 ครั้ง และให้นักเรียนชี้นิ้วตามคำศัพท์ที่ได้ยิน แล้วออกเสียงตาม

music art P.E. maths science

difficult easy library gym

ครูเปิด CD ให้นักเรียนฟังอีกหลายๆ ครั้ง เพื่อให้นักเรียนฝึกออกเสียงตามจนคล่อง เสร็จแล้วครูสุ่มเรียกนักเรียน 3-4 คน ให้อ่านคำศัพท์ทีละคำ

1. นักเรียนแบ่งกลุ่มทำงาน กลุ่มละ 4-5 คน ช่วยกันแต่งประโยค กลุ่มละ 5 ประโยค โดยมีเงื่อนไขว่าในประโยคที่แต่งแต่ละประโยค ต้องมีคำศัพท์ชื่อวิชาและห้องเรียนอยู่ด้วย เช่น

. 1) We study P.E. in the gym.

 2) She speaks English in the classroom.

 3) I play the violin in the music room.

 4) We study science in the lab.

 5) They study art in the art room.

 เมื่อนักเรียนแต่งประโยคเสร็จแล้ว ครูให้แต่ละกลุ่มส่งตัวแทนออกมาหน้าชั้น 1 คน เพื่อพูดประโยคที่กลุ่มของตนแต่ง โดยครูช่วยแก้ไขประโยคที่นักเรียนแต่งผิด

**ขั้นกิจกรรมรวบยอด**

1. นักเรียนดูรูปภาพห้องเรียนใน***แบบฝึกหัด หน้า 4 ข้อ 1 Look and label.*** และดูคำที่กำหนดให้ในกรอบ จากนั้นให้นักเรียนอ่านออกเสียงคำศัพท์ตามครู แล้วนำคำศัพท์ดังกล่าวไปเติมลงในช่องว่างที่สัมพันธ์กับภาพ เสร็จแล้วจึงช่วยกันเฉลยคำตอบ

1 library 3 classroom 5 music room

2 science lab 4 art room 6 gym

1. ครูให้นักเรียนเตรียมตัวก่อนฟัง โดยอ่านประโยคที่กำหนดให้ใน***แบบฝึกหัด หน้า 4 ข้อ 2 Listen, look and match.*** อย่างคร่าวๆ จากนั้นครูเปิด CD/track 4 ให้นักเรียนฟัง ดังนี้

Jack has got glasses and a white jacket. Where is Jack?

 Henry has got a pencil and a maths book. Where is Henry?

 Emma has got short hair. She’s got a flower. Where is Emma?

 Catherine likes sports. She’s got P.E. Where is Catherine?

 John likes books. He’s got lots of books. Where is John?

นักเรียนฟัง CD อีก 2-3 ครั้ง และดูรูปภาพห้องเรียนในแบบฝึกหัด หน้า 4 ข้อ 1 ประกอบการฟัง จากนั้นจึงลากเส้นจับคู่ชื่อคนกับสถานที่ในห้องเรียนให้ถูกต้อง และช่วยกันเฉลยคำตอบ

* + 1. Jack is in the science lab.
		2. Henry is in the classroom with Mr. Parker.
		3. Emma is in the art room.
		4. Catherine is in the gym.
		5. John is in the library.

นักเรียนอ่านประโยคที่เรียงถูกต้องแล้วทั้ง 5 ประโยคพร้อมๆ กัน จากนั้นครูสุ่มเรียกนักเรียน 5 คน ให้อ่านคำตอบที่ถูกต้องอีกครั้ง คนละ 1 ประโยค

1. นักเรียนดูรูปภาพ ใน***แบบฝึกหัด หน้า 5 ข้อ 1 Find six words and phrases about school.*** แล้วให้นักเรียนช่วยกันบอกคำศัพท์ที่คิดว่ารูปภาพต้องการจะสื่อ เมื่อได้คำตอบว่าเป็นรูปอะไรแล้ว ครูให้นักเรียนจับคู่กัน ช่วยกันหาคำที่ซ่อนอยู่ในตารางตัวอักษร ครูให้นักเรียนปรบมือให้กับนักเรียนคู่แรกที่หาคำศัพท์ครบ 6 คำก่อน

(แนวนอน) go to bed, maths, library, homework, art

(แนวตั้ง) gym

1. นักเรียนเล่นเกม Mime Gesture โดยครูขออาสาสมัคร 6 คน ให้ออกมาหน้าชั้นเรียน เพื่อแสดงท่าทางใบ้คำกริยาที่ครูกำหนดให้ และให้นักเรียนคนอื่นๆ ทายว่าคำกริยาที่อาสาสมัครดังกล่าว ทำท่าทางใบ้นั้นสัมพันธ์กับวิชาอะไร เช่น

**Teacher:** What subject is he/she acting?

***อาสาสมัคร 1*** ทำท่าเล่นกีตาร์ และร้องเพลงแบบไม่มีเสียง โดยขยับปากไปมา

**Students:** music

***อาสาสมัคร 2*** ทำท่ากดแป้นพิมพ์ (keyboard) คอมพิวเตอร์ คลิกเมาส์ (mouse)

จ้องจอคอมพิวเตอร์ ขยี้ตา

**Students:** computers

***อาสาสมัคร 3*** ทำท่าเล่นกีฬาบาสเกตบอล เลี้ยงลูกบาส เล็งและชู้ตลูกบาสให้

เข้าห่วง

**Students:** P.E.

***อาสาสมัคร 4*** ทำท่านับเลขด้วยนิ้วมือ เกาศีรษะเป็นบางครั้ง

**Students:** maths

***อาสาสมัคร 5*** ทำท่าถือจานสีด้วยมือซ้าย ส่วนมือขวาถือพู่กัน แล้วทำท่าระบาย

 สีภาพ

**Students:** art

***อาสาสมัคร 6*** ทำท่าทางเทของเหลวใส่ขวดแก้วที่อยู่ในมือทั้ง 2 ข้างไปมา (ผสม

 สูตรสารเคมี)

**Students:** science

**Teacher:** Excellent!

**8.2 ชั่วโมงที่ 2**

**ขั้นกิจกรรมนำเข้าสู่บทเรียน**

1. ครูสอนคำศัพท์ชื่อวิชา โดยแสดงบัตรภาพที่สื่อถึงวิชาต่างๆ 9 ภาพ ดังนี้ maths, history, geography, P.E., English, science, computers, art, music และให้นักเรียนบอกชื่อวิชาเป็นภาษาไทย จากนั้นครูบอกชื่อวิชาเป็นภาษาอังกฤษ

1. ครูชูบัตรคำ 9 แผ่น อ่านออกเสียงให้นักเรียนฟัง แล้วให้นักเรียนออกเสียงตาม ดังนี้

computers

history

P.E.

maths

English

art

music

geography

science

3. นักเรียนช่วยกันจับคู่บัตรภาพและบัตรคำให้สัมพันธ์กัน โดยครูติดบัตรภาพและบัตรคำที่สัมพันธ์กันบนกระดานทีละคู่ จากนั้นนักเรียนอ่านออกเสียงโดยพร้อมเพรียงกัน

4. ครูบอกนักเรียนว่าใน Unit 1 Lesson 1 นี้ นักเรียนจะได้เรียนรู้คำศัพท์เกี่ยวกับชื่อวิชาต่างๆ และห้องเรียนภายในโรงเรียน ทบทวนเกี่ยวกับการใช้ Present Simple Tense และ Verb to be การพูดถาม-ตอบเกี่ยวกับวิชาที่ชอบ วิชาที่เรียนในตารางสอนและสถานที่ที่เรียน

****

**Background Information**

 P.E. ย่อมาจาก Physical Education แปลว่า วิชาพลศึกษา

 **ขั้นกิจกรรมพัฒนาการเรียนรู้**

1. นักเรียนดูรูปภาพในกรอบ A-E ใน***หนังสือเรียน หน้า 5 ข้อ 2 Listen and number.*** โดยครูชี้นิ้วไปที่ภาพทีละภาพ แล้วถามนักเรียนว่า คนที่นักเรียนเห็นในแต่ละภาพกำลังทำอะไร

**Teacher:** What does he (she) do? (ชี้ทีละภาพจาก A-E)

**Students:** He studies science. (ภาพ A)

 She plays the violin. (ภาพ B)

 She studies maths. (ภาพ C)

 He plays basketball in the gym. (ภาพ D)

 She draws a picture in the art room. (ภาพ E)

**Teacher:** Very good!

 จากนั้นครูเปิด CD/track 3 ให้นักเรียนฟัง

1 Her favourite subject is maths.

2 His favourite subject is P.E.

3 His favourite subject is science.

4 Her favourite subject is art.

5 Her favourite subject is music.

 ครูเปิด CD/track 3 ให้นักเรียนฟังอีก 2-3 ครั้ง จากนั้นให้นักเรียนเรียงลำดับรูปภาพตามที่นักเรียน ได้ยินจาก CD เสร็จแล้วจึงช่วยกันเฉลยคำตอบ โดยครูเขียนคำตอบที่ถูกต้องให้นักเรียนดูอีกครั้ง บนกระดาน

 1 C 2 D 3 A 4 E 5 B

1. นักเรียนอ่านประโยคที่กำหนดให้ ใน***หนังสือเรียน หน้า 5 ข้อ 3 Listen and write.*** จากนั้นครูเปิด CD/track 5 ให้นักเรียนฟัง 2 ครั้ง และเขียนคำศัพท์ที่ได้ยินลงในสมุดของตนเอง เสร็จแล้วครูให้นักเรียนช่วยกันเฉลยคำตอบ ครูเปิด CD อีกครั้ง เพื่อให้นักเรียนตรวจสอบคำตอบ แล้วให้นักเรียนทั้งห้องอ่านประโยคที่เติมคำสมบูรณ์แล้วพร้อมๆ กัน ครูอาจสุ่มเรียกนักเรียน 5 คน ให้ลุกขึ้นยืนอ่านคำตอบอีกครั้ง คนละ 1 ข้อ

 1 I like art. 4 I read in the library.

 2 I don’t like maths. 5 I play football in the gym.

 3 My favourite subject is music.

 **ขั้นกิจกรรมรวบยอด**

1. นักเรียนอ่านตัวอักษรที่กำหนดให้ในกรอบ ใน***แบบฝึกหัด หน้า 5 ข้อ 2 Write the words.*** ครูอธิบายให้นักเรียนฟังว่าตัวอักษรเหล่านี้มีคำศัพท์ที่นักเรียนเคยเรียนมาแล้ว 8 คำ ให้นักเรียนวงกลมตัวอักษรเหล่านี้ให้เป็นคำศัพท์ดังกล่าว เสร็จแล้วครูสุ่มเรียกนักเรียน 8 คน ให้บอกคำศัพท์ที่ตนเองวงกลม คนละ 1 คำ และออกไปเขียนบนกระดาน ครูให้นักเรียนในห้องช่วยกันตรวจคำตอบ และลอกคำศัพท์บนกระดานที่ถูกต้องแล้วลงสมุดของตนเอง

maths, science, art, music, P.E., English, difficult, easy

1. นักเรียนดูรูปภาพที่กำหนดให้ใน***แบบฝึกหัด หน้า 5 ข้อ 3 Answer the questions.*** แล้วหาคำศัพท์ที่เกี่ยวข้องกับภาพเติมลงในช่องว่าง เสร็จแล้วจึงเฉลยคำตอบพร้อมกัน จากนั้นครูให้นักเรียนฝึกอ่านประโยคเหล่านี้ให้คล่อง

1 science 2 music 3 P.E.

นักเรียนเดินไปถามเพื่อนร่วมชั้นว่าชอบวิชาใด โดยใช้รูปแบบคำถามและคำตอบ ดังต่อไปนี้

**A:** (ชื่อเพื่อน), what is your favourite subject? หรือ

 (ชื่อเพื่อน), what subject do you like?

 **B:** My favourite subject is (ชื่อวิชา). หรือ

 I like (ชื่อวิชา).

1. นักเรียนอ่านออกเสียงคำถามใน***แบบฝึกหัด หน้า 5 ข้อ 4 Answer the questions.*** ครูสุ่มถามคำถามนักเรียน ซึ่งครูมั่นใจว่าตอบคำถามได้ คนละ 1 ข้อ เพื่อเป็นตัวอย่างให้กับนักเรียนคนอื่น เสร็จแล้วครูให้นักเรียนจับคู่กับเพื่อนที่นั่งติดกันและผลัดกันถาม-ตอบโดยใช้คำถามเหล่านี้ เสร็จแล้วให้นักเรียนบันทึกคำตอบของตนเองลงในแบบฝึกหัด

***(Suggested Answer)***

* + 1. My favourite subject is English.
		2. Yes, I do./No, I don’t.
		3. No, it isn’t./Yes, it is.
		4. No, it isn’t./Yes, it is.
1. นักเรียนแบ่งกลุ่มตามวิชาที่ตนชอบ และใช้ชื่อวิชาดังกล่าวตั้งชื่อกลุ่มของตนเอง เช่น กลุ่ม P.E., กลุ่ม science ฯลฯ (จำนวนคนในกลุ่มอาจไม่เท่ากัน เช่น กลุ่ม P.E. อาจจะมีจำนวนสมาชิกมากที่สุด) สมาชิกในกลุ่มระดมความคิดเพื่อหาเหตุผลว่าทำไมจึงชอบวิชานั้น โดยครูเขียนคำถามให้นักเรียนบนกระดาน ดังนี้

Why do you like (ชื่อวิชา)? Because I ………………. .

 เช่น **A:** Why do you like English subject?

**B:** Because we want to speak English well.

**C:** Because it is easy.

**D:** Because we want to speak with foreigners.

ในระหว่างการถาม-ตอบ ให้นักเรียนเขียนคำตอบใส่กระดาษ 1 แผ่น โดยระหว่างการทำกิจกรรม ครูอนุญาตให้นักเรียนเปิดพจนานุกรมเพื่อค้นหาคำศัพท์ หรือปรึกษาครูได้ เสร็จแล้วครูให้แต่ละกลุ่มส่งตัวแทนออกมารายงานหน้าชั้นเรียน

เช่น - Our favourite subject is P.E. because it is fun. We are not in the classroom.

 We can play sport.

- We like music because we like to sing. It is not difficult.

 We don’t have homework.

 - Our favourite subject is art because we like painting. It is easy.

 - Our favourite subject is computers because we like to play games.

 We like technology.

***หมายเหตุ:*** สำหรับวิชาคอมพิวเตอร์ ครูควรเตือนนักเรียนว่าไม่ให้เล่นเกมมากเกินไป และการเล่นอินเทอร์เน็ตควรอยู่ในสายตาของผู้ใหญ่

**9. การวัดและประเมินผล**

 **9.1 การประเมินระหว่างการจัดกิจกรรมการเรียนรู้**

 - ประเมินการทำแบบฝึกหัด

 - สังเกตพฤติกรรมการเรียนรู้ในช่วงการทำกิจกรรม

 **9.2 การประเมินหลังการเรียน**

 - ประเมินคุณลักษณะอันพึงประสงค์

**10. สื่อ/แหล่งการเรียนรู้**

 1. หนังสือเรียน Smile ป. 4

 2. แบบฝึกหัด Smile ป. 4

 3. บัตรภาพ บัตรคำ บัตรตัวอักษร